༄༅། །ཚེ་དཔག་མེད་ཀྱི་དཀྱིལ་ཆོག་རྣམ་ངེས་གཟུངས་སྒྲུབ་མན་ངག་
བཅས་བཞུགས། །
༄༅། །ཚེ་དང་བསོད་ནམས་ཡེ་ཤེས་དཔག་མེད་ཀྱི། །སྣང་བ་མཐའ་ཡས་ཅི་ཡང་
འཆར་མཛད་པ། །པདྨའི་རིགས་ཀྱི་གཙོ་བོར་ཕྱག་འཚལ་ནས། །དེ་ཡི་གཟུངས་ཀྱི་ཆོ་ག་ཚུལ་
བཞིན་བཤད། །དེ་ལྟར་སྐུའི་རིགས་ཀྱི་རྒྱུད་ལ་ཞུགས་ནས། ད་ནི་པདྨའི་རིགས་ཀྱི་རྒྱུད་ལ་
འཇུག་པར་བྱ་ལ། དེ་ཡང་གཙོ་བོ་ཡིན་པས་ཚེ་དང་ཡེ་ཤེས་དཔག་ཏུ་མེད་པའི་གཟུངས་ལ་
འཇུག་པར་བྱ་སྟེ། དེ་ལ་ཡང་དབང་བསྐུར་བ་དང༌། གཟུངས་སྒྲུབ་པ་དང༌། ལས་ལ་སྦྱར་བའོ། །
དང་པོ་ལ་དབང་བསྐུར་བ་ནི། པདྨ་རིགས་ཀྱི་དཀྱིལ་འཁོར་ཆེན་པོར་དབང་བསྐུར་བའམ།
ཡང་ན་དབང་བསྐུར་བའི་ཆོ་ག་ལ་གསུམ་སྟེ། དེ་ལ་སྦྱོར་བ་དང་། དངོས་གཞི་དང་། རྗེས་ཀྱི་ཆོ་
གའོ། །སྦྱོར་བ་ལ་བསྙེན་པ་ནི། བྱ་བ་སྤྱི་རྣམས་ལས་བཤད་པའི་སློབ་མ་མཚན་ཉིད་དང་ལྡན་
པ་ཉི་ཤུ་རྩ་ལྔའི་བར་གང་ཡང་རུང་བ་གཙང་སྦྲ་དང་ལྡན་པས་སློབ་དཔོན་ལ་མཎྜལ་ཕུལ་ཏེ།
པུས་མོ་བཙུགས། ཐལ་མོ་སྦྱར་ནས། རྡོ་རྗེ་སློབ་དཔོན། བདག་ལ་བཅོམ་ལྡན་འདས་ཚེ་དང་
ཡེ་ཤེས་དཔག་ཏུ་མེད་པའི་དཀྱིལ་འཁོར་དུ་དབང་བསྐུར་བསྩལ་དུ་གསོལ། ཞེས་ལན་གསུམ་
ལ་སོགས་པར་གསོལ་བ་འདེབས་པར་བྱེད་པས་སློབ་མ་ཉིད་དུ་ཁས་ལེན་པར་བྱེད་པ་ལ།
ཁྱེད་ཉིད་དཀྱིལ་འཁོར་དུ་དབང་བསྐུར་བའི་ཡོ་བྱད་རྣམས་སྟ་གོན་གྱིས་ཤིག །ཡུལ་དུས་འདི་
ལྟ་བུར་དབང་བསྐུར་བར་བྱའོ། །ཞེས་བརྗོད་ནས་ཚེ་དཔག་མེད་ཀྱི་གཟུངས་འདི་འབུམ་ཕྲག་
བཟླས་པའི་བསྙེན་པ་བྱའོ། །ས་ཆོག་ནི་ཚེར་མ་དང༌། གྱོ་དུམ་དང་། ངམ་གྲོག་ལ་སོགས་པ་
སྤངས་པ། མཐོ་དམན་སྙོམས་ཤིང་གཙང་ལ་སྣུམ་པ་བྱང་ཤར་དུ་གཞོལ་བར་དུས་བཟང་པོ་
དང༌། ཡོ་བྱད་འབྱོར་བ་དང༌། བླ་མས་གནང་བ་ལ་སོགས་པའི་ཚེ། ཨོཾ་བཛྲ་ཨ་མྲྀ་ཏེ་ཧཱུཾ། ཞེས་
-163-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པའི་ལས་སྔགས་བཟླ་ཞིང་། དཀྱིལ་འཁོར་ཉིས་འགྱུར་གྱི་རྒྱར་ཁྲུ་དོ་ཙམ་བརྐོས་ལ། རྡོ་བ་
དང༌། སོལ་བ་དང༌། ཐལ་བ་དང༌། རུས་པ་དང་སྐྲ་ཤད་དང༌། ཁྱད་པར་སྲོག་ཆགས་ལ་སོགས་
པའི་སྐྱོན་བསལ་ལ། དྲི་ཞིམ་པོས་སྦྲུས་པའི་ལས་མཐུན་གྱི་སས་བཀང་ནས། ལས་ཐམས་
ཅད་པའི་སྤོས་ཆུས་བཏབ་ཅིང༌། འཐས་པར་བཅགས་ཏེ་ངོས་བསྙམས་ནས། བའི་ལྕི་བ་ས་ལ་
མ་ལྷུང་བ་གཅིན་དང་བསྲེས་པར་བྱང་ཤར་ནས་ཁྱབ་པར་བྱུགས་ལ། དེའི་དབུས་སུ་ཁུང་བུ་
ཞིག་བརྐོས་ནས། ལས་སྔགས་བཟླ་ཞིང་ལས་དང་མཐུན་པའི་སྨན་དང་། འབྲུ་རྣམས་དང་
བཅས་པའི་རིན་པོ་ཆེའི་གཏེར་བཅུག་སྟེ། སྔར་ལྟར་ངོས་བསྙམས་ནས། ཨོཾ་ཀཱི་ལི་ཀཱི་ལི་བཛྲ་
བྷུར་བན་དྷ་བན་དྷ་སྭཱ་ཧཱ་ཞེས་པའི་སྔགས་ལན་བརྒྱ་བཟླ་ཞིང་། ལག་པ་གཡོན་པ་ས་ལ་རེག་
སྟེ། གཡས་པས་བ་བྱུང་ལྔ་ལ་སྔགས་དེ་ཉིད་བཟླས་པས་བསང་གཏོར་བྱ་ཞིང༌། ཁྱད་པར།
སརྦ་ལཀྵི་པྲ་ཤ་མ་ནཻ་སྭཱ་ཧཱ། ཞེས་པ་ལན་གསུམ་བཟླས་ལ་དེའི་དོན་བསམས་ཏེ། བསང་
གཏོར་སྔ་མ་ལྟར་བྱའོ། །གལ་ཏེ་ཟུག་རྔུའི་ཉེས་པ་དབྱུང་མི་ནུས་པའམ། དབྱུང་མི་དགོས་པ་
དྲང་སྲོང་གི་གནས་ལ་སོགས་པ་གཉུག་མར་གནས་པའི་གཞི་ལ་ནི་བྱི་དོར་ལེགས་པར་བྱས་
ནས་ལག་པས་རེག་ཅིང༌། སྔར་ལྟར་བསང་གཏོར་བྱས་ལ་རང་ཉིད་དཀྱིལ་འཁོར་གྱི་དབུས་སུ་
འདུག་ནས། དཀྱིལ་འཁོར་གྱི་མངོན་པར་རྟོགས་པ་བཟླས་པའི་བར་བྱས་ཏེ། སྔར་བཤད་པ་
ཨ་
ལྟར་ལས་སྔགས་ཀྱིས་བསང་གཏོར་བྱའོ། །དེ་ནས་སེང་ལྡེང་གི་ཕུར་བུ་སོར་བརྒྱད་པ་ལ་ལས
ཐམས་ཅད་པའི་སྔགས་བརྒྱ་རྩ་བརྒྱད་བཟླས་ཏེ། ཕྱོགས་བཞི་མཚམས་བརྒྱད་དུ། ན་མཿས་
མན་ཏ་བཛྲ་ནཱཾ། ཨ་ཀོ་ཊ་ཡ་ས་མེ་མ་ཧཱ་ཙཎྜ་ལི་ཧཱུྃ་ཕཊ་ཕཊ། སརྦ་ཏྲ་རཀྵ་ན་ཏྲ་ཊ་ཏྲ་ཊ་མ་ཊ་
མ་ཊ་ཕཊ། ཞེས་བཟླ་ཞིང་རྡོ་རྗེ་ཐོ་བས་གདབ་པར་བྱ་སྟེ། རྡོ་རྗེ་གཏུམ་པོས་བགེགས་རྣམས་
ཀྱི་སྤྱི་བོ་ནས་ཕུག་པས་གསེར་གྱི་ས་གཞི་ལ་ཐུག་པར་བསམ་མོ། །དེ་ནས་སློབ་མ་རྣམས་
ཁྲུས་བྱས་པ་ལ་ལས་སྔགས་བདུན་བཟླས་པའི་བུ་མོ་གཞོན་ནུ་མས་བཀའ་བའི་སྲུང་སྐུད་
-164-

སྔགས་ལ་འཇུག་པའི་སྒོ་ལས། མགོན་པོ་ཚེ་དཔག་མེད་ཀྱི་སྐོར། ༢༧༽
སུམ་སྒྲིལ་དཔུང་པ་ལ་སོགས་པར་གདགས་ཏེ། ལས་ཀྱི་ལྷས་སློབ་མའི་སྒོ་གསུམ་བསྲུང་བའི་
ཏིང་ངེ་འཛིན་དང་ལྡན་པས་སྔགས་བཟླ་ཞིང༌། མདུད་པ་བོར་བས་སློབ་མ་རྣམས་ཡོངས་སུ་
བཟུང་ཞིང་བགེགས་མེད་པར་བྱའོ།།
།།
སྟ་གོན་གྱི་ཆོག་ནི། གཙང་སྦྲ་དང་ལྡན་པས་དཀྱིལ་འཁོར་གྱི་གནས་བྱི་དོར་བྱས་
ནས་བ་བྱུང་གིས་བྱུགས་ཏེ་ལས་སྔགས་ཀྱིས་བསང་གཏོར་བྱས་ལ། དེའི་དབུས་སུ་དྲིའི་
དཀྱིལ་འཁོར་སོར་བཅུ་གཉིས་པ་བྱས་ཏེ།
ཨཱ་རོ་ལི་ཀ་ལན་བདུན་བཟླ་ཞིང་བྱང་ཤར་དུ་
བལྟས་ནས། ཀུ་ཤའི་གདན་ལ་འདུག་སྟེ། དབུས་སུ་བཅོམ་ལྡན་འདས་ཚེ་དང་ཡེ་ཤེས་དཔག་
ཏུ་མེད་པ། ཞེས་སོགས་སྙིང་པོའི་ལྷ་སོ་སོའི་མིང་བརྗོད་པའི་མོད་ལ། ལྷ་སོ་སོ་ཡིད་ལ་བསམ་
པར་བྱའོ། །དེ་ནས་འཆད་པར་འགྱུར་བ་ལྟར་སྔགས་དང་ཕྱག་རྒྱ་དང་ལྡན་པའི་ཉེར་སྤྱོད་ལྔས་
མཆོདདེ། དེ་ནས་དབང་བསྐུར་བའི་བུམ་པ་མཚན་ཉིད་དང་ལྡན་པ་འབྲུ་ལ་སོགས་པ་ཀུན་དང་
ལྡན་པར། ཆུ་གཙང་མ་ཅུང་ཟད་བླུག་པ་བསང་སྦྱང་བྱས་ནས། བསྙེན་སྔགས་བརྒྱ་རྩ་བཟླས་
ཏེ། ལས་སྔགས་བཟླས་པའི་སྤོས་ཆུའི་མཆོད་ཡོན་གཟུངས་ཆུ་ལ་ཕུལ་ནས་ལས་དང་མཐུན་
པའི་མེ་ཏོག་ཀྱང་བཅུག་སྟེ་བདུག་སྤོས་ཀྱིས་བདུག་པར་བྱ་ཞིང༌། ཕྱི་ཉིན་ཡང་དུས་གསུམ་དུ་
དཀྱིལ་འཁོར་སྔགས་བཟླས་ནས་མངོན་པར་དབང་བསྐུར་བར་བྱ་བ་ཡིན་ནོ། །དེ་ནས་སྔར་
ཡོངས་སུ་བཟུང་བའི་སློབ་མ་རྣམས་ཁྲུས་བྱ་ཞིང༌། གོས་གཙང་མ་གྱོན་ནས་བླ་མ་ལ་ཕྱག་
བྱས་ཏེ། མཎྜལ་གསུམ་ཕུལ་ལ་ཤར་ཕྱོགས་སུ་བལྟས་ནས། པུས་བཙུགས་ཤིང་མེ་ཏོག་དང་
བཅས་པའི་ཐལ་མོ་སྙིང་ཁར་སྦྱར་ལ། དགའ་ཆེན་ཁྱོད་བདག་སྟོན་པ་སྟེ། །སློབ་དཔོན་ཁྱོད་ནི་
དགོངས་སུ་གསོལ། །བྱང་ཆུབ་ཆེན་པོའི་ཚུལ་བསྟན་པ། །མགོན་པོ་ཆེན་པོ་བདག་འཚལ་ལོ། །
དམ་ཚིག་དེ་ཉིད་བདག་ལ་སྩོལ། །སངས་རྒྱས་ཆོས་དང་དགེ་འདུན་ཏེ། །སྐྱབས་གསུམ་དག་
ཀྱང་བདག་ལ་སྩོལ། །ཐར་པ་ཆེན་པོའི་གྲོང་མཆོག་ཏུ། །མགོན་པོས་བདག་ནི་གཞུག་ཏུ་
-165-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གསོལ། །ཞེས་པ་ལན་གསུམ་གྱིས་གསོལ་བ་འདེབས་པ་ལ། བླ་མས་སྔགས་ཀྱི་དངོས་གྲུབ་
དོན་གཉེར་གང༌། །དཀྱིལ་འཁོར་འདིར་ནི་གཞུག་བྱ་སྟེ། །བསོད་ནམས་འདོད་པས་དེ་ལས་
གཞན། །བདག་གཞན་འཇིག་རྟེན་ཕ་རོལ་གཉེར། །དད་པ་ཆེན་པོ་ལྡན་བྱས་ཏེ། །འཇིག་རྟེན
ཕ་རོལ་དོན་གཉེར་ན། །བློ་ལྡན་དཀྱིལ་འཁོར་གཞུག་བྱ་སྟེ། །ཚེ་འདིའི་འབྲས་བུ་འདོད་མི་བྱ། །
གལ་ཏེ་འདི་འབྲས་དོན་གཉེར་ན། །འཇིག་རྟེན་ཕ་རོལ་འགྲུབ་མི་འགྱུར། །འཇིག་རྟེན་༤་
རོལ་ལ་དམིགས་ན། །འབད་པ་མེད་པར་འདི་འབྲས་འགྲུབ། །ཅེས་བརྗོད་ལ། དེ་རྣམས་ཀྱི་
དོན་ཡང་བཤད་དེ། ཁམས་གསུམ་འཁོར་བ་ལ་ཞེན་པ་བཟློག་ནས་རྫོགས་པའི་བྱང་ཆུབ་དོན་
དུ་གཉེར་ཅིག་ཅེས་གདམས་པ་ལ། བྱང་ཆུབ་སྙིང་པོར་མཆིས་ཀྱི་བར། །བདག་གི་ལུས་ཀུན་
རྟག་ཏུ་དབུལ། །དགེ་བས་འགྲོ་བ་མ་ལུས་པས། །མྱུར་དུ་སངས་རྒྱས་ཐོབ་པར་ཤོག །འགྲོ་
རྣམས་བསྒྲལ་འདོད་བསམ་པ་ཡིས། །སངས་རྒྱས་ཆོས་དང་དགེ་འདུན་ལ། །བྱང་ཆུབ་སྙིང་
པོར་མཆིས་ཀྱི་བར། །རྟག་པར་བདག་ནི་སྐྱབས་སུ་མཆི། །ཤེས་རབ་སྙིང་བརྩེ་དང་བཅས་
པས། །བརྩོན་པས་སེམམས་ཅན་དོན་དུ་བདག །སངས་རྒྱས་མདུན་དུ་གནས་བཅས་ཏེ། །
རྫོགས་པའི་སངས་རྒྱས་ཐོབ་པར་བགྱིའོ། །ཞེས་པ་ལན་གསུམ་གྱིས་སེམས་བསྐྱེད་ཀྱི་སྡོམ་
པ་བཟུང་ནས། ལས་སྔགས་ཀྱིས་སློབ་མའི་མགོར་བསང་གཏོར་བྱས་ལ། བྱུག་སྤོས་ཀྱིས་
བསྐུས་པའི་ལག་པ་སློབ་མའི་མགོ་བོར་བཞག་བཞིན་དུ། ༀ་ཨ་མྲྀ་ཏེ་ཧཱུྃ་ཕཊ་ཞེས་པ་ལན་
བདུན་བཟླས་ཤིང༌། དེའི་རྗེས་སུ་ཨོཾ་ཧ་ཡཾ་གྲི་ཧ་ཧུ་ལུ་ཧུ་ལུ་ཧཱུྃ་ཞེས་པ་ཡང་ཡང་བཟླས་པས་
སྤྱི་བོ་ནས་རྐང་མཐིལ་གྱི་བར་དུ་གདོན་དང་བགེགས་རྣམས་བསྐྱོད་པར་བསམ། ཧཱུཾ་བཟླས་
པའི་བསང་གཏོར་གྱིས་སྤྱི་བོར་བྲན་ཏེ། གུ་གུལ་དང་སྤོས་དཀར་ལ་སོགས་པའི་བདུག་སྤོས་
ཀྱིས་གསང་གནས་ནས་བདུག་པས་རུས་པའི་མཐར་ཐུག་པར་ནད་དང་གདོན་ཐམས་ཅད་
ཕྱིར་ཕྱུང་ནས་སྔགས་དང་ཕྱག་རྒྱ་རྣམས་ཀྱིས་བསྲུངས་ཏེ་སླར་མི་འཇུག་པར་བྱའོ། །དེ་ནས་
-166-

སྔགས་ལ་འཇུག་པའི་སྒོ་ལས། མགོན་པོ་ཚེ་དཔག་མེད་ཀྱི་སྐོར། ༢༧༽
སློབ་མ་རྣམས་བྱང་ཕྱོགས་སུ་ཁ་བལྟས་ཤིང་ཐལ་མོ་སྦྱར་ཏེ་འཁོད་པ་ལ་གོ་རིམ་བཞིན་དུ་སོ་
ཤིང་སྦྱིན་པར་བྱ་སྟེ། དེ་ཡང་སྲིད་དུ་སོར་བཅུ་གཉིས་པ་སྤོས་ཆུས་བཀྲུས་པ་ཧཱུཾ་ལན་བདུན་
བཟླས་པའི་དྲི་བཟང་ཀྱིས་བྱུགས་ཤིང༌།
བདུག་སྤོས་ཀྱིས་བདུག་ལ་མགོ་བོ་ལ་མེ་ཏོག་གི་
ཕྲེང་སྐུད་བཅིངས་པ་སློབ་མ་ཁ་ཤར་དུ་བལྟས་ནས་འཛིན་དུ་བཅུག་སྟེ། ཅང་མི་སྨྲ་བར་སོ་
ཤིང་གི་རྩེ་མོས་སོ་དྲུད་ཅིང་། ཅུང་ཟད་ཟོས་ནས། ཆེད་དུ་འཛུགས་པའི་རེ་བ་ལ་མི་ལྟོས་པར།
དྲིའི་དཀྱིལ་འཁོར་གྱི་དྲུང་དུ་དོར་བས་མེ་ཏོག་གི་མགོ་བོ་ཕྱོགས་བཞིར་བསྟན་ན། སྟེང་དུ་
མཆོག་གི་དངོས་གྲུབ། ཤར་དུ་བལྟས་ན་དངོས་གྲུབ་འབྲིང་པོ། །བྱང་དང་མཚམས་སུ་བལྟས་
ན་འཇིག་རྟེན་པའི་དངོས་གྲུབ། ནུབ་ཏུ་དངོས་གྲུབ་རིང་བར་བཤད་དོ། །དེ་ནས་སློབ་མ་
རྣམས་ཁ་ཤར་རམ་བྱང་དུ་བལྟས་ཏེ། ཙོག་པུས་འདུག་ནས་པུས་མོ་གདངས་ཤིང་ཕྱིར་བསྟན་
ལག་པ་གཉིས་དེའི་བར་དུ་བཞག་ལ། སྒྲ་དང་དབུ་བ་མེད་པའི་ཆུ་གཙང་བླངས་ཏེ། གཡས་
པའི་སོར་མོ་ལག་མཐིལ་དུ་ཟེ་འབྲུ་ལྟར་བྱས་པས་ཆུ་དེ་ནས་བླངས་ནས། ཁ་དང༌། རྣ་བ་
གཉིས་དང༌། མིག་གཉིས་དང༌། སྣ་གཉིས་དང༌། དཔུང་པ་དང༌། སྤྱི་བོ་དང༌། ལྟེ་བ་ལ་རེག་པ་
ལན་གཉིས་སམ་གསུམ་ལ་སོགས་པས་ཉེ་རེག་བྱས་ཏེ། ཆུ་ཧུབ་གསུམ་གསུམ་འཐུང་ཞིང་
ལག་པ་གཡས་ཀྱིས་མཆུ་ལ་ལན་གཉིས་སུ་ཕྱིས་ནས་གྲལ་རིམ་བཞིན་འཁོད་པ་ལ་རེ་རེ་ལ་
ཡང་ལས་སྔགས་བཟླས་པའི་སྤོས་ཆུ་ཁྱོར་བ་བདུན་བདུན་བླུད་དེ། སློབ་མ་རྣམས་ལངས་
ནས་དཀྱིལ་འཁོར་གྱི་ཁང་པའི་ཕྱི་རོལ་ཏུ་ཁ་ལེགས་པར་བཀྲུ་བར་བྱའོ། །དེ་ནས་སློབ་དཔོན་
རང་ཉིད་ཀྱིས་ནང་དུ་དཀྱིལ་འཁོར་གྱི་ལྷ་ལ་མཆོད་ལ། ལངས་པའམ་པུས་(མོ་)བཙུགས་
ནས། སྤོས་རེང་དང༌། རྡོ་རྗེ་དྲིལ་བུ་འཛིན་ཞིང་འཁྲོལ་བས། ཚེ་དཔག་མེད་པ་བཅོམ་ལྡན་
འདས། །རིག་སྔགས་རྒྱལ་ལ་ཕྱག་འཚལ་ལོ། །སློབ་མ་རྣམས་ལ་བརྩེ་བ་དང༌། །ཁྱེད་རྣམས་
ལ་ཡང་མཆོད་པའི་ཕྱིར། །མགོན་པོ་ཐུགས་རྗེའི་བདག་ཉིད་ཅན། །དཀྱིལ་འཁོར་བདག་ནི་བྲི་
-167-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བར་འཚལ། །འགྲོ་བའི་འཁོར་ལོ་དོན་མཛད་པའི། །སངས་རྒྱས་བདག་ལ་དགོངས་སུ་
གསོལ། །བཅོམ་ལྡན་བདག་ནི་གུས་པ་ལ། །དེ་བས་བཀའ་དྲིན་གནང་བར་རིགས། །འབྲས་
གནས་བྱང་ཆུབ་སེམས་དཔའ་དང་། །སྔགས་ཀྱི་ལྷ་གཞན་གང་ཡིན་དང་། །འཇིག་རྟེན་སྐྱོང་
བའི་ལྷ་རྣམས་དང༌། །གང་ཡང་འབྱུང་པོ་མཐུ་ཆེན་དང་། །སེམས་ཅན་བསྟན་ལ་མངོན་དགའ་
བ། །གང་སུ་རྡོ་རྗེའི་སྤྱན་མངའ་རྣམས། །བདག་ལ་དགོངས་པར་མཛད་དུ་གསོལ། །བདག་
མིང་འདི་ཞེས་བགྱི་བ་ཡིས། །ཚེ་དཔག་མེད་མགོན་དཀྱིལ་འཁོར་ནི། །ཡོ་བྱད་ཅི་འབྱོར་པ་
དག་གིས། །འགྲོ་བ་དག་ཕྱིར་བདག་འབྲི་ན། །བདག་ཅག་སློབ་མར་བཅས་པ་ལ། །རྗེས་སུ་
བརྩེ་བར་ཉེར་དགོངས་ནས། །ཚོགས་པ་ཐམས་ཅད་དཀྱིལ་འཁོར་དུ། །བྱིན་གྱིས་བརླབ་པར་
མཛད་དུ་གསོལ། །ཞེས་གསོལ་བ་ལན་གསུམ་བཏབ་བོ། །དེ་ནས་བསམ་པ་དག་པས་
དཀྱིལ་འཁོར་ལ་ཕྱག་བྱ་ཞིང༌། མཆོད་བསྟོད་སྔོན་དུ་འགྲོ་བར་དྲིའི་དཀྱིལ་འཁོར་གྱི་ལྷ་རྣམས་
ཆོ་ག་བཞིན་དུ་གཤེགས་སུ་གསོལ་ཏེ། སྡིག་པ་ཅི་ཡང་མི་བྱ་ཞིང༌། །དགེ་བ་ཕུམ་སུམ་ཚོགས་
པར་སྤྱད། །རང་གི་སེམས་ནི་ཡོངས་སུ་གདུལ། །འདི་ནི་སངས་རྒྱས་བསྟན་པ་ཡིན། །ཞེས་པ་
ལ་སོགས་པས་ཆོས་བཤད་ནས། དཀྱིལ་འཁོར་དེའི་ཕྱི་རོལ་བྱང་ཤར་དུ་ཀུ་ཤ་གཏིང་བའི་ས་
གཞི་ལ་སློབ་མ་རྣམས་ཤར་ཕྱོགས་སུ་སྔས་བསྟན་ཏེ། ཨོཾ་ས་མན་དྷ་རི་པདྨ་ཧཱུཾ། ཞེས་པ་ལན་
བདུན་བཟླས་ཤིང་སེང་གེའི་ཉལ་སྟབས་ཀྱིས་ཉལ་དུ་གཞུག་གོ །དེ་ནས་ནང་པར་རྨི་ལམ
བཟང་ངན་དྲིས་ལ། ངན་ན་བའི་མར་ལ་སྲེག་བླུགས་བརྒྱ་རྩ་བརྒྱད་བྱའོ།། །།
དངོས་གཞི་ལ་དཀྱིལ་འཁོར་སྒྲུབ་པ་ནི། དེ་ནས་ཕྱིས་ཉིན་ཉི་མ་ཤར་བ་དང་དཔོན་
སློབ་རྣམས་ཀྱིས་ཁྲུས་དང་ཉེ་རེག་བྱས་ནས། གོས་གཙང་མ་གྱོན་ཞིང་མ་ཡེངས་པར་དཀྱིལ་
འཁོར་གྱི་དྲུང་དུ་སོང